b'\n_START_ARTICLE_\nPrevretek\n_START_PARAGRAPH_\nPrevretek ali dekokt je oblika zdravila, ki se pripravi s kuhanjem droge v vodi, obi\xc4\x8dajno pol ure pri 90 \xc2\xb0C. \xc5\xa0e vro\xc4\x8d se precedi. Ker se kot topilo uporablja voda, spada prevretek med vodne izvle\xc4\x8dke. Prevretke pripravljamo iz delov zdravilnih rastlin \xc4\x8dvrstej\xc5\xa1e strukture (les, skorja, korenine ...). U\xc4\x8dinkovine, ki jih \xc5\xbeelimo izlu\xc5\xbeiti, morajo biti odporne na visoke temperature._NEWLINE_Navadno prelijemo drogo s hladno vodo in \xc5\xa1ele nato segrevamo. \xc4\x8cas kuhanja je odvisen od vrste droge. Ve\xc4\x8dino \xc4\x8dajev pripravimo kot prevretke.'